ORI จัดพิธีลงเสาเอกโครงการ “พาร์ค ออริจิ้น ทองหล่อ”
ORI จัดพิธีลงเสาเอกโครงการ “พาร์ค ออริจิ้น ทองหล่อ”
19 พ.ย. 2562

คุณภราดร ธนไพศาลกิจ กรรมการผู้จัดการ สายงานฝ่ายก่อสร้าง บริษัท ออริจิ้น พร็อพเพอร์ตี้ จำกัด (มหาชน) หรือ ORI พร้อมด้วยพันธมิตร บริษัทผู้รับเหมางานก่อสร้างจาก บริษัท พรีบิลท์ จำกัด (มหาชน) และ บริษัท เอบิวด์ แมเนจเมนท์ จำกัด ร่วมพิธีลงเสาเอกเพื่อดำเนินก่อสร้างคอนโดมิเนียมโครงการ “พาร์ค ออริจิ้น ทองหล่อ” (Park Origin Thonglor) เป็นคอนโดฯ High Rise จำนวน 3 อาคาร รวมทั้งสิ้น 1,182 ยูนิต บนพื้นที่กว่า 5 ไร่ ดีไซน์โดดเด่นด้วยการออกแบบจาก Tandam , DWP และ Trop ที่จัดให้มี Facilities ชั้นบน สามารถเชื่อมพื้นที่ส่วนกลางเข้าด้วยกันทั้ง 3 อาคาร ซึ่งอาคาร C มีความสูงถึง 59 ชั้น สำหรับห้องพักมีให้เลือกทั้งแบบ Simplex, Duo Space และ Penthouse
อนึ่ง โครงการ “พาร์ค ออริจิ้น ทองหล่อ” ออกแบบภายใต้คอนเซปต์ “A Perfect Living Platform” สมบูรณ์แบบของการใช้ชีวิตใจกลางเมือง ซึ่งออกแบบได้อย่างโดดเด่นมีเอกลักษณ์ไม่เหมือนใคร เป็นการผสมผสานระหว่างธรรมชาติ (Nature) เทคโนโลยี (Technology) และสังคม (Community) ตกแต่งห้องให้แบบ Fully Fitted พร้อมระบบ Home Automation ตั้งอยู่บนทำเลหรู ที่เต็มไปด้วยร้านอาหาร แหล่งช้อปปิ้ง Community Mall และยังใกล้กับโรงพยาบาลชื่อดังหลายแห่ง ถือว่าเป็นย่านที่มีความคึกคัก เติมเต็มสีสันแห่งชีวิตทั้งในเวลากลางวันและกลางคืน รวมถึงการเดินทางสะดวกใกล้สถานีรถไฟฟ้า BTS ถึง 2 สถานี ทั้งทองหล่อ และเอกมัย ขณะนี้โครงการเริ่มดำเนินการก่อสร้างและคาดว่าจะแล้วเสร็จภายในปี 2565